અત્રે ઉલ્લેખનીય છે કે, અમેરિકા દ્વારા ટ્રેડવોરને લઇને કોઇ ખાતરી આપી નથી. ચીન ઉપર યુએસ ટેરિફ લાગૂ કરવાને લઇને સમય મર્યાદા તોળાઈ રહી છે. રોકાણકારો આ બાબતોને સમજી રહ્યા છે. વૈશ્વિક બજારોમાં આની સીધી અસર દેખાવવાની શરૂઆત થઇ ચુકી છે. અમેરિકા ચીન તરફથી ૫૦ અબજ ડોલરની કિંમતની આયાત ઉપર ટેરિફ લાગૂ કરવાની યોજના ધરાવે છે. બંને દેશો છેલ્લા ઘણા સમયથી ખેંચતાણની સ્થિતિમાં છે. બંને વચ્ચે નિરાશાજનક વેપાર સંબંધો દેખાઈ રહ્યા છે. તાજેતરના સપ્તાહમાં આના કારણે વૈશ્વિક ફાઈનાન્સિયલ માર્કેટમાં જોરદાર કડાકો બોલી ગયો છે. છઠ્ઠી જુલાઈના દિવસે ૩૪ અબજ ડોલરની કિંમતની આયાત ઉપર ટેરિફ અમલી બની જશે. બીજી બાજુ જો અમેરિકા ટેરિફને અમલી કરશે તો ચીને પણ વળતા પગલા લેવાની ખાતરી આપી છે. આવી સ્થિતિમાં ટ્રેડવોરની સંભાવના દેખાઈ રહી છે.